Debussy fandt den kunstneriske atmosfære i Villa Medici kvælende. Han syntes at selskabet var provinsielt, maden elendig og levestandarden "rædselsfuld".<ref>Thompson, ''Debussy'', 70.</ref> Han brød sig heller ikke om italiensk opera. [[Gaetano Donizetti]] og [[Giuseppe Verdi]] tiltalte ham ikke, og han var langt mere fascineret af 1500-talskomponisterne [[Giovanni Pierluigi da Palestrina|Palestrina]] og [[Orlando di Lasso|Lasso]], som han hørte opført i Santa Maria dell'Anima: "Den eneste [[kirkemusik]], jeg kan acceptere [er Palestrinas og Lassos]". Han var ofte [[Depression (psykisk)|deprimeret]] og ude af stand til at komponere, men følte sig dog inspireret af [[Franz Liszt]], som besøgte og spillede for de studerende i Villa Medici. I juni 1885 skrev Debussy om sin lyst til at forfølge sin egen musikalske retning: "Jeg er sikker på, at akademiet vil misbillige [mine kompositioner], da det ser dets velsignede vej som den eneste rigtige at betræde. Men jeg kan ikke gøre for det! Jeg er for forelsket i min egen frihed og for glad for mine egne idéer!"<ref>Thompson, ''Debussy'', 77.</ref>
Musik Historie